kardosdrur/scandi-wiki huggingface dataset:
Bovrup-Kartoteket

Bovrup-Kartoteket eller Bovrup Bogen er en afskrift af medlemskartoteket for Danmarks Nationalsocialistiske Arbejderparti (DNSAP), der blev udgivet i bogform efter befrielsen.

Kartoteket var oprettet af partiføreren Frits Clausen, der boede i Bovrup – heraf navnet. I løbet af 1945 afskrev modstandsfolk kartoteket i bitterhed over, at tidligere medlemmer af nazistpartiet straffrit og ubemærket kunne genoptage deres plads i samfundslivet. Det førte til modstandsbevægelsens udgivelse i marts 1946.

Kartoteket indeholdt op til 50.000 medlemmer, men afskriften havde kun 28.000. Det har ikke været muligt at få en entydig forklaring på denne forskel. Kartoteket er inddelt efter, hvor i landet medlemmet boede, og er sorteret alfabetisk med angivelse af fødselsår, erhverv, bopæl og indmeldelsesdato. Der er ved ny optælling i 2017 i forbindelse med et genoptryk af Kartoteket kommet andre tal frem. Der er genudgivet to tidligere versioner - begge fra Forlaget af 1946 - og her det samlede antal i hele landet, inkl. omsamlingslister opgjort til 22.509 personer, hvoraf 8.742 er fra København. Det er uvist om udgivelsen er lovlig, idet Kartoteket hører under arkivloven.

En afgørelse fra 1946 ved Københavns Byret bestemte, at udgivelsen hørte under arkivloven. Det betød, at der kun kunne fås adgang til kartoteket efter ansøgning til Justitsministeriet (i dag Rigsarkivet) i hvert enkelt tilfælde. Behandlingen af ansøgninger har udviklet den praksis, at primært uddannede historieforskere har adgang til oplysninger. Sekundært har flere lokale lister med navne på medlemmer af DNSAP også fået adgang. Det var denne praksis, der fik Preben Juul Madsen til at planlægge en offentliggørelse af 28.000 navne på cd-rom. Preben Juul Madsen blev dog hurtigt i tvivl om, hvorvidt medlemslisten var korrekt ajourført.

Den 1. november 2018 offentliggjorde foreningen Danske Slægtsforskere og Slægtsforskernes Bibliotek en del af listen til download baseret på udgivelsen fra "Forlaget af 1946", idet en advokatundersøgelse påviste, at den fra Københavns Byret nævnte afgørelse ikke kunne lokaliseres. Af hensyn til databeskyttelsesloven blev alene 5.265 personer født i 1908 eller tidligere frigivet. Listen blev i september 2022 stærkt udvidet til at omfatte mere end 18.000 personer, der var blevet gennemgået med henblik på at sikre sig, at GDPR blev overholdt. Listen findes nu i form af en søgbar database og tilgås fra Slægtsforskernes Bibliotek.

En lang række kendte danskere er noteret i kartoteket, se nedenfor.

Ud over den originale bogudgivelse er der udgivet en række duplikater, der også nyder samme beskyttelse. Der er dog enkelte eksemplarer, der af ikke nærmere beskrevede årsager, er offentligt tilgængelige uden om Justitsministeriet og Rigsarkivet.

Et tilsvarende kartotek over værnemagere er udgivet.

Kendte medlemmer af DNSAP opført i Bovrup-Kartoteket 
NB: Denne liste er ikke komplet og skal ikke fungere som afskrift af kartoteket, men nævne DNSAP-medlemmer, som var væsentlige personer i samfundet, enten mens de var medlemmer af DNSAP, eller i efterkrigstiden.

Kilder 

Nazisme i Danmark
Litteratur i 1946
Lister over personer
Danske Bioanalytikere

Danske Bioanalytikere (i forkortet form dbio) er navnet på den faglige forening, der varetager interesser i Danmark (inklusiv Færøerne og Grønland) for bioanalytikere, de bioanalytikerstuderende samt for laboranter, der har autorisation som bioanalytikere.

Pr. 1. januar 2007 udgør medlemstallet 6.500.

Foreningens formand er Bert Asbild.

Fagforeningen udgiver fagbladet dbio.

Foreningen engelske navn er: The Danish Association of Biomedical Laboratory Scientists.

Danske Bioanalytikere er medlem af Sundhedskartellet og hovedorganisationen FH.

Historie 
Før 1999 hed foreningen Landssammenslutningen af Hospitalslaboranter.

dbio var tidligere medlem af hovedorganisationen FTF.

Se også 
 Bioanalytiker
 Laborant

Eksterne kilder, links og henvisninger 
 Danske Bioanalytikeres hjemmeside 

Fagforbund under FH
Bioanalytiker
Ergoterapeutforeningen

Ergoterapeutforeningen i forkortet form Etf) er navnet på den faglige forening, der varetager ergoterapeuternes og de ergoterapeutstuderendes interesser i Danmark og Grønland

Foreningen er medlem af Akademikerne (tidligere AC). 

Ergoterapeuter arbejder med børn, unge, voksne og ældre, der har svært ved at deltage i dagligdagens aktiviteter. Det vil sige alt det, du gør, fra du står op til du går i seng. Ergoterapeuter træner din krop, psyke og hjerne, og udvikler dine sanser og færdigheder i samarbejde med dig.

8 gange om året udgiver foreningen fagbladet Ergoterapeuten. 

Ergoterapeutforeningen har i 2018-19 udarbejdet en grundfortælling.

Antal medlemmer 
Pr. 1. januar 2019 udgør medlemstallet 9.200 ergoterapeuter og studerende.

Foreningens formand har siden 2015 været ergoterapeut Tina Nør Langager.

Historie 
Ergoterapeuternes fagforening blev stiftet i 1938 under navnet Foreningen af Arbejds- og Beskæftigelsesterapeuter. I 1956 blev navnet ændret til Foreningen af Danske Beskætfigelsesterapeuter. Ergoterapeutforeningen har tidligere været medlem af FTF.

Eksterne kilder, links og henvisninger 
 Ergoterapeutforeningens hjemmeside 

Ergoterapeut
Etableret i 1938
Fagforbund under FH
ETF

ETF kan henvise til flere artikler:

 Exchange-traded fund
 ETF Ride Systems, en hollandsk producent af forlystelser
 ETF Securities, britisk investeringsselskab
 Early termination fee
 Egyptian Tennis Federation
 Electron-transferring flavoprotein
 Emergency Task Force (TPS), i Toronto Police Service
 Employees' Trust Fund, en social program styret af Sri Lankas regering
 Ergoterapeutforeningen, dansk forening for ergoterapeuter
 European Training Foundation, fra EU
 European Transport Workers' Federation, i Bruxelles, Belgien
 Escape the Fate, amerikansk rockband
 Evangelical Theological Faculty, in Leuven, Belgium
Geesthacht

Geesthacht er den største by i amtskredsen Lauenburg i delstaten Slesvig-Holsten i det nordlige Tyskland. Den ligger 30 km sydøst for Hamborgs centrum, på den nordlige bred af floden Elben, der danner grænse til delstaten Niedersachsen mod syd. Byen har et areal på 33,19 km² og 29.450 indbyggere (30. Sep. 2006).

Eksterne henvisninger 

 Byens hjemmeside 

Byer i Kreis Herzogtum Lauenburg
Forstæder til Hamborg
Nils Gustafsson

Nils Wilhelm Gustafsson (født 10. maj 1942 i Vantaa, Finland) er den eneste overlevende fra Bodom-mordene i Finland i 1960. Gustafsson var buschauffør og havde levet et normalt liv indtil 2004, hvor han blev arresteret på mistanke for mordene.

I slutningen af marts 2004, næsten 44 år efter begivenheden, blev Gustafsson arresteret af politiet på grundlag af en mistanke om at han var morderen. I starten af 2005 erklærede den finske efterretningstjeneste at sagen var genåbnet på grund af nye analyser af blodspor fundet på gerningsstedet. Disse analyser krævede DNA-tests, en teknik som ikke var opfundet i 1960'erne. Ifølge politiets teori havde Gustafsson et anfald af jalousi vedrørende et af ofrene, Irmeli Björklund, hans kæreste. Björklund blev stukket femten gange, mens de to andre teenagere ikke havde været lige så groft mishandlede. Gustafsson havde også selv alvorlige sår.

Retssagen startede 4. august 2005. Anklageren gik efter livstid og anklagede ham for alle tre mord. De påstod at den nye undersøgelse af de gamle beviser ved brug af moderne teknikker, pegede direkte på ham. Forsvaret mente modsat at drabene var begået af en eller flere fremmede, og at Gustafsson havde fået den samme form for skader som de andre ofre, og derfor ikke ville have været i stand til at dræbe tre mennesker. Gustafsson skulle angiveligt have indrømmet til en politimand efter sin anholdelse, at han havde begået mordene og skulle angiveligt have sagt "Gjort er gjort, jeg får 15 år." Dommeren afviste dog dette, og der fremkom anklage om mened.

7. oktober 2005 blev Gustafsson frikendt for alle anklager. Han blev tildelt 44.900 € i skadeserstatning for hans tid i fængsel, samt for svie og smerte.

Eksterne henvisninger 
 Court finds Gustafsson not guilty of 1960 Bodom Lake triple murder 
 No prosecution appeal in Bodom murder case 

Personer fra Vantaa
Personer fra Finland
Mölln

Mölln er en by i det nordlige Tyskland, beliggende under Kreis Herzogtum Lauenburg i delstaten Slesvig-Holsten. Byen, der ligger cirka 30 km syd for Lübeck ved Alte Salzstraße i området Naturpark Lauenburgische Seen, har et areal på 25,05 km² og 18.642 indbyggere (31. december 2006). Mölln er administrationsby for Amt Breitenfelde

Sagnet siger, at den kendte spasmager Till Eulenspiegel blev begravet i byen 1350 hvor han derfor har fået sin egen statue.

Historie 
Indbyggertallet var 1.684 indbyggere i 1810, i 1840 2.663 indbyggere, i 1845 2.730 indbyggere, i 1855 3.322 indbyggere og i 1860 3.430 indbyggere.

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861 
 J. Greve: Geographie und Geschichte der Herzogthümer Schleswig und Holstein; Kiel 1844 
 Fr. Thaarup: Statistisk Udsigt over den danske Stat i Begyndelsen af Aaret 1825; Kjøbenhavn 1825

Eksterne henvisninger 

 Byens hjemmeside

Byer i Kreis Herzogtum Lauenburg
Eva Madsen (politiker)

Eva Marie Madsen f. Braae (4. marts 1884 i Næstved – 16. marts 1972 i Ordrup) var en dansk  kommunalpolitiker og borgmester.

Hun blev Danmarks første kvindelige borgmester, da hun blev borgmester for Stege 25. januar 1950. Hun havde siddet i byrådet i Stege for Det Radikale Venstre siden 1929, men havde meddelt, at hun kun ville sidde til førstkommende kommunalvalg, der fandt sted den 14. marts 1950.

Eksterne henvisninger 
 
 Eva Madsen (1884 – 1972)  Dansk Kvindebiografisk Leksikon

Borgmestre fra Det Radikale Venstre
Kvindelige borgmestre
Personer i Dansk Kvindebiografisk Leksikon
Wycombe (distrikt)

Wycombe var et distrikt i Buckinghamshire, England. Det blev oprettet 1. april 1974 ved en sammenlægning af High Wycombe, Marlow og Wycombe landdistrikt. Det blev nedlagt 1. april 2020 for sammen med de tidligere kommuner (districts) South Bucks, Chiltern og Aylesbury Vale at blive en del af købstadskommunen (engelsk, unitary authority) Buckinghamshire, som styres af Buckinghamshire Council, som ikke omfatter Milton Keynes helt i nord. Buckinghamshire County Council er nedlagt. Buckinghamshire består således fra 1. april 2020 af to købstadskommuner. Den britiske premierministers landsted, Chequers, ligger syd for Ellesborough i den nordøstlige del af det forhenværende district.

Steder i Wycombe 

 Bledlow-cum-Saunderton, Bradenham
 Chepping Wycombe
 Downley
 Ellesborough
 Fawley
 Great and Little Hampden, Great and Little Kimble, Great Marlow
 Hambleden, Hazlemere, Hedsor, High Wycombe, Hughenden
 Ibstone
 Lacey Green, Lane End
 Little Marlow
 Longwick-cum-Ilmer
 Marlow, Medmenham
 Piddington and Wheeler End, Princes Risborough
 Radnage
 Stokenchurch
 Turville
 West Wycombe
 Wooburn

Distrikter i Sydøstengland
District (England)

Et distrikt (engelsk: district) er i England den laveste ordinære enhed for lokalstyre. Distrikterne er dermed på samme niveau som danske kommuner. Flere distrikter er yderligere inddelt i såkaldt verdslige sogne (engelsk: civil parishes), som er administative enheder med begrænset myndighed. Niveauet over district er grevskab (se Englands counties) og derefter region (se Englands regioner).

Typer og antal distrikter
De ordinære distrikter er underlagt et grevskab, hvis de ligger i et, mens enhedslige myndigheder har de samme magtbeføjelser som både et county og et distrikt. Der adskilles desuden også mellem metropolitan boroughs og andre distrikter; de førstnævnte er selvstyrende og fungerer i praksis nærmest som de enhedslige myndigheder. Nogle distrikter omtales som borough (oprindeligt burh, ”befæstet by”, senere ”valgkreds”), men administrastionsmæssigt er der i dag ingen forskel mellem en borough og et district, og hvilken betegnelse som bruges er normalt et spørgsmål om historisk status. Nogle distrikter har titel af by, eller city på engelsk.

Antallet af distrikter har varieret med tiden, eftersom nogle er blevet slået sammen mens andre er delt op. Den seneste ændring var 1. april 2023, hvor en række landlige distrikter blev lagt sammen til enhedslige myndigheder i Cumbria, North Yorkshire, og Somerset. Siden 2023 har der været i alt 296 distrikter af forskellige typer:

 36 metropolitan boroughs
 32 bydele i London (London boroughs)
 164 landlige distrikter (non-metropolitan districts)
 62 enhedslige myndigheder (unitary authorities)
 2 distrikter af særegen type, nemlig the City of London og the Isles of Scilly

Et distrikt kan yderligere være inddelt i kredse (wards) og/eller verdslige sogne. Disse enheder har et begrænset lokalstyre. Kredse bruges mest i byerne, således at hver bydel udgør en kreds. Sogn bruges med få undtagelse kun på landet, og består gerne af en landsby eller af flere nærliggende landsbyer.

Liste over distrikter 
Nedenfor er en liste over Englands distrikter, sorteret efter region. Befolkningstal er fra midten af 2019, og arealtal er i kvadratkilometer. Data er fra the Office for National Statistics.

East Midlands 
Der er 35 distrikter i the East Midlands.

East of England 
Der er 45 distrikter i the East of England.

Greater London 

Der er 33 distrikter i Greater London.

North East England 
Der er 12 distrikter i North East England.

North West England 
Der er 35 distrikter i North West England.

South East England 
Der er 64 distrikter i South East England.

South West England 
Der er 27 distrikter i South West England.

West Midlands 
Der er 30 distrikter i the West Midlands.

Yorkshire and the Humber 
Der er 15 distrikter i Yorkshire and the Humber.

Kilder 

Englands subnationale enheder
Noa Redington

Noa Redington (født 12. september 1971 i Stockholm) er en dansk politolog, journalist og tidligere spindoktor. Fra 7. januar 2008 frem til Folketingsvalget 2011 var han ansat af Socialdemokratiet som personlig rådgiver for partiets formand Helle Thorning-Schmidt. Efter folketingsvalget i 2011, hvor Thorning-Schmidt blev statsminister, fortsatte Redington som hendes særlige rådgiver (spindoktor) i Statsministeriet. I denne stilling fungerede han frem til valget i 2015.

Noa Redington startede sin politiske karriere da han som folkeskoleelev deltog i Socialistisk Folkepartis Ungdoms landsmøde i Aalborg i 1986, og han var i samme periode tillige medlem af bestyrelsen for Landsorganisationen af Elever fra marts 1986 til november 1987.

Han er  bachelor i statskundskab fra Københavns Universitet og  kandidat i samme fra Columbia University, New York.
Siden har han været debatredaktør på Weekendavisen, informationsmedarbejder i Økonomiministeriet og analytiker på LO's Ugebrevet A4.
Han var redaktør på Ugebrevet Mandag Morgen (2005-2008).

Redington skriver den ugentlige klumme Sigtekornet i Politiken Søndag og er tilknyttet TV 2 som politisk kommentator.

Privat 

Noa Redington blev født i Stockholm af en dansk mor og en amerikansk far som var 68'er og musiker. Hans mor var grafiker og illustrator og boede en årrække i Grønland. Da han var tre år, mistede han sin far og voksede siden op sammen med sin mor og sin lillebror i bofællesskabet Store Kongensgade 108 i København, hvor han voksede op fra 1976-91.

Han har gået på Sølvgades Skole og derefter Østre Borgerdyd Gymnasium.

Noa Redington har været gift med Kit Lykketoft, datter af den tidligere formand for Socialdemokratiet Mogens Lykketoft. Sammen har de to børn. Siden 2018 har han været gift med fremtidsforsker Liselotte Lyngsø.

I 2012 blev han optaget i Kraks Blå Bog.

Bøger 
I 2007 udgav han Den første, en samtalebog med Helle Thorning-Schmidt.

Referencer 

Spindoktorer
Personer fra New York
Journalister ved Weekendavisen
Redaktører fra Danmark
Personer i Kraks Blå Bog
Den grinende strisser

Endestation Mord – i seneste oversættelse Den grinende strisser – er en svensk kriminalroman fra 1968 af forfatterne Maj Sjöwall og Per Wahlöö.
Bogen er den fjerde i serien Roman om en forbrydelse på ti bind, som forfatterne skrev i perioden 1965-75.

Serien er i 2007 blevet nyoversat med ny titel til dansk og udgivet på Forlaget Modtryk.

Handling 
Mens politiet bekæmper fredelige Vietnamdemonstranter og arresterer og ransager de fjortenårige piger i demonstrationen, bliver passagererne i en bus i en anden del af Stockholm mejet ned, sandsynligvis af en mand med et maskingevær. En af Martin Becks yngste medarbejdere, politimanden Åke Stenström, der ikke er ude i et officielt ærinde, er blandt de otte døde ofre (kun en overlevende).

For at løse sagen bliver mange udenforstående tilkaldt:
 detektiv Ullholm bliver introduceret som en reaktionær politimand, hvis hobby er at sladre om sine kolleger.
 Per Månsson, der blev introduceret i en tidligere bog, hvor Beck opholdt sig i Malmø i forbindelse med en sag, får et ry som manden, der kan finde hvad som helst.
 Nordin, den sympatiske detektiv fra Sundsvall, viser sig at være den mest ihærdige efterforsker.

Originaltitlen stammer fra en sang fra 1922 med samme navn: Den skrattande polisen. Martin Beck får en plade med denne sang i julegave af datteren Ingrid, men han synes ikke, det er morsomt. Beck ler for første gang igen efter mordet, da Åke Stenströms død er hævnet fuldt ud.

Roman om en forbrydelse
Litteratur i 1968
Fordelerring

Fordelerring er et tilslutningsanlæg hvor den underordnede vej og ramperne er forbundet til en rundkørsel. En fordelerring er primært lavet hen over en motorvej eller motortrafikvej, og som fordeler vejene til og fra motorvejene eller motortrafikvejene. 

Her kan som eksempel nævnes fordelerringen ved Sundsvej i det nordlige Herning som går over Midtjyske Motorvej (primærrute 18), Landevejen ved Tuse vest for Holbæk som går over Holbækmotorvejen (primærrute 21), Køgevej ved Næstved der går over Ring Nord (primærrute 54) og Edwin Rahrs Vej ved Aarhus, der går over Herningmotorvejen. 

Danmarks største fordelerring med en diameter på 150-160 m ligger på E20 syd for Odense (Frakørsel 51 Odense S), hvor 5 veje mødes i tilslutningsanlægget med E20. 

Motorveje
Motortrafikveje
Connad Cerr

Connad Cerr (død 629) var konge af Dalriada, et kongerige i middelalderens Skotland.

Connad befandt sig ca. 627 i Irland hvor han kæmpede sammen med Dál Riata, de skotske dalriaders allierede, mod Fichna mac Deman. Han besejrede dem i slaget ved Ard Corann. 

Da kong Eochaid af Dalriada døde i 629 overtog Connad magten i Dalriada; det er i dag ikke klart hvordan deres indbyrdes slægtskab var, hvis de i det hele var beslægtede. Han forblev dog i Irland i en tid, og kæmpede i slaget ved Fid Eoin, sammen med blandt annet Oswald, søn af Ætelfred af Northumbria, som levede i eksil. Efter kun tre måneder som konge blev han besejret og dræbt.

Han blev efterfulgt af Domnal Brecc.

Regenter af Skotland
Skotlands historie
Emil Lyng

Emil Sigvardsen Lyng (født 3. august 1989) er en dansk fodboldspiller, der spiller for Middelfart Boldklub.

Han er en stor, stærk og hurtig kantspiller, der med både kan lægge op til mål og selv afslutte fra distancen.

Karriere 
Lyng fik sin fodboldopdragelse i Kolding FC og AGF, hvorfra han i 2008 skiftede til Lille OSC for omkring 3 mio. kr efter en succesfuld prøvetræning. Trods beskeden spilletid i den franske klub fik han debut på det danske U/21-landshold i 2009, og han var med til at nå finalen i den uofficielle U/21-turnering i Toulon i sommeren 2010. Han blev udlejet til FC Nordsjælland i foråret 2011 for at bevare pladsen på det danske U/21-landshold.

Han slog superligarekorden for tidligste scoring i en superligakamp, da han 20. marts 2011 scorede til 1-0 for FC Nordsjælland mod Esbjerg fB efter ni sekunder. Den hidtidige rekord var på 15 sekunder og indehavedes af Vejles Edouard Demenkovets, der scorede mod Brøndby IF 30. juli 1995. 

Et år før tid fik Lyng i oktober 2019, der egentlig havde kontrakt frem til udgangen af 2020, ophævet sin kontrakt med Valur.

Den 23. januar 2020 skiftede Lyng til Middelfart G&BK. Han skrev under på en kontrakt gældende frem til 30. juni 2021.

Referencer

Eksterne henvisninger 
 
 Spillerprofil på Lille OSC's officielle hjemmeside 
 Spillerprofil på AGF's officielle hjemmeside 
 Emil Lyng, all-time  Superstats.dk

Fodboldspillere fra Danmark
Personer fra Kolding
Fodboldspillere fra Esbjerg fB
Fodboldspillere fra FC Nordsjælland
Fodboldspillere fra SV Zulte Waregem
Fodboldspillere fra Lille OSC
Fodboldspillere fra Silkeborg IF
Fodboldspillere fra Valur
Antonio Puerta

Antonio José Puerta Pérez (født 26. november 1984 – død 28. august 2007) var en spansk fodboldspiller som spillede for Sevilla FC frem til at han døde. Puerta var venstrebenet og spillede venstreback. Puerta nåede kun at spille en kamp for Spaniens landshold.
Puerta spillede 53 kampe og scorede fem mål for Sevilla.

Død 
Lørdag d. 25. august 2007 i en kamp mod Getafe, kollapsede Puerta. Der var kun spillet 30 minutter af første halvleg, da Puerta fik et hjertestop. Efter med- og modspillere, publikum og tv-seere bekymret så til, lykkedes det læger at genoplive ham. Puerta gik selv ned i omklædningsrummet og så umiddelbart frisk ud. I omklædningsrummet kollapsede han yderligere 2 gange, hvor det lykkedes lægerne at genoplive ham begge gange. Han blev efterfølgende kørt til hospitalet, men efter 3 dages hård kamp i respirator gik Antonio Puerta bort ved døden d. 28. august 2007. Hans kæreste var gravid med deres første barn, på dødstidspunktet.

Efter hans død beordrede FIFA, at der skulle installeres genoplivelsesrum i alle stadioner som var værter for World Cup kvalifikationskampe. En hel fodboldverden var i chok og flere af Sevillas efterfølgende kampe blev udsat. Som et tegn på respekt deltog spillerne fra både Sevilla og rivalerne fra Real Betis til hans begravelse nogle dage efter hans død.

Hæder

Klub 
Sevilla
 UEFA Cup: 2005–06, 2006–07
 UEFA Super Cup: 2006
 Copa del Rey: 2006–07
 Supercopa de España: 2007

Landshold 
Spanien U23
 Middelhavslegene: 2005

Noter 

Fodboldspillere fra Spanien
Fodboldspillere fra Sevilla FC
Personer døde af hjertestop
Roseanna

Roseanna er en svensk kriminalroman fra 1965 af forfatterne Maj Sjöwall og Per Wahlöö.

Bogen er den første i serien Roman om en forbrydelse på ti bind, som forfatterne skrev i perioden 1965-75.

Serien er i 2007 blevet nyoversat til dansk og udgivet på Forlaget Modtryk.

Handling 

En ung kvinde findes død i Göta kanalen. Hun er nøgen og er blevet mishandlet og myrdet. Sagen er næsten uløselig, da ingen er i stand til at identificere hende, og det er uklart, hvor og af hvem hun er blevet myrdet. Men pludselig får efterforskerne heldet med sig. Via Interpol bliver hendes identitet afsløret som Roseanna McGraw, en turist, der tog en bådtur gennem regionen, hvor hun blev myrdet. En grundig efterforskning følger for at fastslå, hvem der var med hende på båden.

I denne bog introduceres Martin Beck, Lennart Kollberg og Fredrik Melander. Senere dukker Åke Stenström op for første gang. Mindre karakterer, der også forekommer i de efterfølgende romaner, er kommissær Åhlberg fra Motala politi og kommissær Sonja Hansson fra Stockholms politi. Becks kone samt søn og datter introduceres også.

Roman om en forbrydelse
Litteratur i 1965